Ans überregionale Strassnnetz is Rosnheim üba de Autobahnan A8 Minga-Såizburg und A93 Rosnheim-Kufstein und aa d B 15 oobundn. De B 15 is im Summa 2005 zwischn da Autobahn und da "Panorama-Greizung" auf vier Spuren ausbaut worn. Langfristig is a autobahnähnlicher Neibau vo da B 15, de B 15neu, zwischn Rengschburg, Landshut und Rosnheim  plant. Seit etla Jåhr werd aa üba a Reihe vo Umgehungsstrassn nåchdacht, damid d Innenståd vom Vakehr entlast werd. Nåch langer Planung is 2005 mitn Bau vo da südlichen Umgehung Panorama-Schwoag oogfanga worn. Des Vorhaben war umstritten, wei de Straß de Koitnauen, a Landschaftsschutzgebiet, duachquert. A Voiksentscheid im Jåhr 2003 is aba zugunsten vo da Strass ausganga. Sie is im Mai 2007 fertiggstellt worn. Weitere Projekte san d Westtangente Rosnheim, fia de 2006 da Planfeststellungsbeschluss erfoigt is,  und de dritte Innbruck, de an Inn beim Ortsteil Langapfunzn überquern soll.